เข้าสู่วงสนทนาอย่างลื่นไหล เป็นปรมาจารย์ด้านทักษะ เตรียมตัวลงสู่สนาม
ลองสนอกสนใจงานอดิเรกและความสนใจของคนอื่นดูสิ เพราะเมื่อพวกเขาเห็นว่าคุณชอบพวกเขา เขาก็มักจะชอบคุณตอบ แต่มนุษย์ก็เป็นสิ่งมีชีวิตที่ตลก เพราะเราจะสัมผัสมันได้เป็นบางครั้งบางคราวเท่านั้น! ถ้ามีคนเดินเข้ามาในห้องและคุณแสดงออกอย่างยิ้มแย้มแจ่มใสทันที พวกเขาก็จะสังเกตเห็นมัน มันคงจะรู้สึกดีใช่ไหมล่ะถ้ามีใครต้อนรับเราดีอย่างนี้ คุณจึงสามารถทำให้คนอื่นรู้สึกอบอุ่นเล็กๆ ได้ แค่ทำให้พวกเขารู้ว่าคุณสนใจพวกเขาด้วยใจจริง เพราะคุณชื่นชอบพวกเขาจริงๆ ไม่มีสิ่งแอบแฝง และสิ่งนี้ก็ไม่ได้ทำให้คุณมีจุดอ่อนแต่อย่างใด มันคือการเป็นตัวของตัวเอง จงอ่อนโยน พูดอย่างที่คุณคิดจริงๆ อย่าสร้างปัญหาให้คนอื่น อย่าโกหกหรือปั่นหัวคนอื่น ปฏิบัติกับผู้อื่นอย่างที่คุณอยากได้รับการปฏิบัติไม่ว่าจะด้วยเรื่องใดก็ตาม และไม่ว่าจะก้าวเข้าไปในสถานการณ์ใด เพียงจริงใจและทำตัวอบอุ่นเข้าไว้เท่านั้นเป็นพอ เริ่มต้นด้วยการพยายามใจเย็นและสุภาพกับคนอื่นให้มากที่สุด จงฟังและพยายามให้ความช่วยเหลือเมื่อทำได้ ช่วยเพราะอยากช่วยจริงๆ ไม่ใช่เพราะหวังสิ่งตอบแทน ไม่ว่าคุณจะกำลังอารมณ์เสียขนาดไหน จงปฏิบัติกับผู้อื่นให้ดีที่สุดเท่าที่จะทำได้ เพราะการทำตัวอ่อนโยนและจริงใจทั้งที่ไม่อยู่ในโหมดที่จะอ่อนโยนได้ มันอาจจะช่วยปรับเปลี่ยนอารมณ์ของคุณได้นั่นเอง คนส่วนใหญ่ก็ชอบเล่าเรื่องราวของตัวเองด้วยกันทั้งนั้น พวกเขาจึงชอบคนที่อยากฟังเรื่องของพวกเขายังไงล่ะ โชคร้ายที่โลกของเรามีคนจำนวนไม่น้อยที่คอยแต่จะหาโอกาสหันเหบทสนทนาเข้าหาตัวเอง เรามาใช้ประโยชน์จากเรื่องนี้กันหน่อยเป็นไง ด้วยการชักชวนให้พวกเขาเล่าอะไรให้ฟัง! เพียงเกริ่นถามถึงเรื่องอะไรก็ได้เกี่ยวกับพวกเขา จากนั้นก็แค่ปล่อยให้พวกเขาปลดปล่อยออกมาแบบน้ำไหลไฟดับ สมมุติว่าคุณอยู่ที่ทำงาน คุณเดินเข้าไปหาดอกแคร์และทักว่า “ดอกแคร์ เสาร์อาทิตย์ที่ผ่านมาเป็นไงบ้าง” แล้วน้องดอกแคร์ของเราตอบกลับมาธรรมดาๆ ว่า “ก็ดีนะ ได้ใช้เวลากับครอบครัวบ้าง” แทนที่คุณจะตอบไปว่า “เหรอ! ดีจัง” ลองเปลี่ยนเป็นคำถามปลายเปิด เช่น “ดอกแคร์ไม่ค่อยได้เจอครอบครัวเหรอ” ไม่กี่อึดใจดอกแคร์ของเราก็จะบ่นยาวเป็นหางว่าวถึงเรื่องราวของลูกพี่ลูกน้องคนที่ 2 ที่ย้ายที่อยู่ไม่หยุดหย่อน และดอกแคร์ก็จะไม่หยุดตราบเท่าที่คุณยังดูสนใจเรื่องราวของเธอ! วิธีการนี้ถือว่ายากพอตัว เพราะถ้าคุณจริงจังเกินไป คนอื่นอาจจะสับสนว่าตกลงคุณกำลังเล่นมุขหรือเกลียดตัวเองจริงๆ เทคนิคมีอยู่ว่า ถ้าคุณพูดด้วยรอยยิ้มปนเสียงหัวเราะ ก็มักจะปลอดภัยหายห่วง เช่น เมื่อโคแนน โอไบรอันล้อเลียนไมเคิล เฟลปส์ว่าเริ่ม “สุขภาพไม่ดี” เขาก็เสริมต่อทันทีว่า “แต่ถ้าอย่างเขาเรียกสุขภาพไม่ดี อย่างผมนี่คงตายมา 5 ปีแล้ว”  การแสดงให้เห็นว่าคุณเป็นคนสนุกสนานและสามารถล้อเลียนตัวเองได้นับเป็นคุณสมบัติที่ทำให้คุณเป็นที่ชื่นชอบได้ดีทีเดียว  การรับมุขเมื่อคนอื่นล้อเลียนคุณเป็นอีกหนึ่งคุณสมบัติที่มีประโยชน์ไม่น้อย เพราะเมื่อคนเรารู้จักกันมากขึ้น การหยอกล้อในระดับที่พอควรจะช่วยเสริมความสมัครสมานจนเกิดเป็นความสัมพันธ์อันแน่นแฟ้นได้ในที่สุด และถ้าคุณสามารถเป็นตัวตลก “ให้” คนอื่นหัวเราะได้ มันจะแสดงให้เห็นว่าคุณเป็นคนสนุกสนาน ไม่เคร่งครัด และสบายๆ กับตัวเอง อย่าลืมใช้มุขประเภทอื่นด้วย! ไม่ว่ามุขอะไรก็ใช้การได้ดีทั้งหมดนั้นล่ะ แต่จะยิ่งดีถ้าคุณใช้มุขที่ช่วยกระชับความสัมพันธ์ในกลุ่มได้ เพราะการทำให้ทุกคนรู้สึกว่าพวกเราอยู่ในระดับเดียวกัน จะทำให้พวกเขารู้สึกผ่อนคลายเมื่ออยู่ใกล้ๆ คุณ เพราะฉะนั้น มาทำให้พวกเขาหัวเราะลั่นกันดีกว่า! . ใครๆ ก็ชอบให้มีคนมาจีบแซวด้วยกันทั้งนั้น เพราะมันทำให้เรารู้สึกดียังไงล่ะ นอกจากจะได้หยอกล้อกันขำๆ แล้ว ยังทำให้รู้สึกว่ามีคนสนใจเพราะเราสวย/หล่อ จึงไม่มีเหตุผลอะไรที่เราจะไม่ชอบการจีบแซวกัน สิ่งที่จะทำให้หมดสนุกคงจะเป็นการจีบแซวคนที่ไม่เล่นด้วยเท่านั้น เพราะฉะนั้นไม่รอช้า ออกตัวจีบแซวกันเลยดีกว่า เพราะมันแสดงให้เห็นว่าคุณเป็นคนมีเสน่ห์ เปิดใจ แถมยังขี้เล่น เจ๋งอะ! การสัมผัสเป็นอีกหนึ่งวิธีการดีๆ ในการกระชับความสัมพันธ์ที่ได้ผลทันทีทันใด ลองนึกถึงคนที่ทักคุณ โบกมือบ๊ายบาย แล้วก็เดินผ่านไปเฉยๆ กับอีกคนที่ทักทาย ลูบไหล่คุณเบาๆ ด้วยความเป็นมิตร และจึงเดินผ่านไป (อาจจะยิ้มให้และสบตาด้วย) คุณจะรู้สึกผูกพันกับคนไหนมากกว่ากัน ไม่ต้องถึงขนาดตามปรนนิบัติพัดวีอย่างยิ่งใหญ่ ความจริงนี่ออกจะเป็นอะไรที่ไม่ควรเสียด้วยซ้ำ เพราะสิ่งเล็กๆ มักบอกอะไรได้มากกว่า เพียงมุ่งหน้า ทำให้เราสนิทกันมากขึ้นอีกสักนิด ทำให้พวกเขารู้ว่าคุณสนใจในตัวตนของเขา จากนั้นพวกเขาก็มักจะสนใจคุณกลับ  เรียกอีกฝ่ายด้วยชื่อ ลองดูนะ น้องดอกแคร์… ใครได้ยินก็ต้องชอบว่าไหม ที่สำคัญ ถ้าคุณเพิ่งรู้จักกัน มันจะทำให้คุณจดจำชื่อของเขาได้อีกด้วย! จดจำรายละเอียด เมื่ออาทิตย์ที่แล้วหัวหน้าของคุณอาจจะพูดขึ้นมาโดยไม่ได้ตั้งใจว่าลูกสาวของเขากำลังขายคุกกี้ ลองถามเขาดูสิว่าเป็นยังไงบ้าง ไม่ว่าคุณจะโปรดปรานของหวานเป็นชีวิตจิตใจหรือไม่ก็ตาม บางครั้ง คนที่ขาดความมั่นใจอาจพยายามหาอะไรมาเติมเต็มคุณค่าในตัวเองที่มีอยู่เพียงน้อยนิดด้วยการทำตัวเหมือนหมกมุ่นอยู่แต่เรื่องของตัวเอง เพราะคิดว่าสิ่งนี้ทำให้พวกเขาดูเจ๋งเป้ง ทั้งที่ความจริงแล้วมันทำให้พวกเขาดูเป็นคนเห็นแก่ตัว พวกเขาควรหันมาทำในสิ่งตรงข้าม นั่นคือให้ความสนใจกับคนอื่นเป็นหลัก จากนั้นความรู้สึกสบายใจและได้รับการยอมรับก็จะเพิ่มขึ้นเอง! เมื่อมีคนชื่นชม เพียงตอบกลับไปว่า “ขอบคุณ” แม้นี่อาจเป็นโอกาสดีให้คุณได้พูดสรรเสริญตัวเอง ก็จงปล่อยให้โอกาสนี้ผ่านพ้นไป เพราะคนอื่นไม่จำเป็นต้องรู้ว่าคุณกวาดรางวัลมามากแค่ไหน เขี่ยใครตกอันดับมาบ้าง หรือได้ดูได้ทำอะไรมามากมายก่ายกอง เรื่องเหล่านี้จะเผยตัวออกมาเองโดยธรรมชาติในบทสนทนา โดยที่คุณไม่จำเป็นต้องยัดเยียดมันเข้าไป . ข้อดีของเรื่องนี้คงไม่ต้องการคำอธิบายใดๆ มากมาย ที่สำคัญคือ ความสุขและการมองโลกในแง่ดีเป็นสิ่งที่ติดต่อกันได้ง่าย และคนเราก็ชอบคนที่มีความสุขเสียด้วย เพราะถ้าคุณมองเห็นแง่มุมดีๆ ของเรื่องราวบางอย่าง มันก็ช่วยให้โลกสดใสขึ้นได้มิใช่หรือ แม้คุณจะอยากเป็นคนถ่อมตัวจนต้องยอมลดค่าของตัวเอง หรือพยายามทำตัวเป็นคนฉลาดรอบรู้ด้วยการพาลเกลียดไปเสียทุกสิ่ง (เราทุกคนน่าจะพอรู้จักคนประเภทนี้) แต่อย่าเผลอทำอย่างนั้นเป็นอันขาด เพราะมันไม่ดีต่อตัวคุณ ไม่ดีต่อรอยตีนกาบนใบหน้า แถมยังไม่ดีต่อคนรอบๆ ตัว มีคำกล่าวที่ว่า จงรู้จังหวะที่ควรแสดงความเห็นอกเห็นใจ (คุณรู้ใช่ไหมว่ามีคำเตือนบางอย่างที่เราควรจดจำให้ขึ้นใจ) การบ่นเป็นอีกเครื่องมือที่ช่วยรวมผู้คนเป็นหนึ่งได้ เพียงแต่อย่าบ่นอยู่ตลอดเวลาเป็นพอ! การร่วมบ่นในทำนองว่า “ได้ยินว่าหัวหน้าของคุณเพิ่งพรากวันศุกร์สุขสันต์ด้วยการยืนยันว่าทุกคนต้องเลิกงานช้า” ถือว่าใช้การได้ ในขณะที่การบ่นทำนองว่า “ยัยมะลิกินโดนัทชิ้นสุดท้ายไปแล้วใช่ไหม” อาจจะไม่เหมาะเท่าไร ขอย้ำอีกครั้ง อย่าลืมเลือกศึกที่คุณจะร่วมลงสนาม ไม่มีบทสนทนาใดบนโลกที่จะ (หรือควร) ยืดยาวไม่มีที่สิ้นสุด ไม่มี เป็นศูนย์ ไร้ตัวตน จับต้องไม่ได้ นอกจากนี้ บางบทสนทนาก็ควรจะสั้นกระชับหน่อย เมื่อสัมผัสได้ว่าบทสนทนาของคุณกำลังจะสิ้นสุดลง จงปล่อยให้มันเป็นไป เพียงบอกให้อีกฝ่ายรับรู้ว่าการสนทนานี้น่าสนใจเพียงใด (เว้นเสียแต่มันจะแย่เอามากๆ ถ้าเป็นเช่นนั้น จะมัวเสียเวลากับคนผู้นั้นอยู่ไย) และบอกว่าคุณจะมาคุยด้วยอีกในเร็วๆ นี้ เสร็จภารกิจ ปิดจ็อบ! ถ้าการสนทนาเริ่มรู้สึกกระอักกระอ่วน เพียงขอตัวออกมาอย่างสุภาพ คำพูดง่ายๆ เช่น “ฉันต้องไปแล้ว ไว้เจอกันนะ!” นั้นใช้การได้ดีอย่างไม่ต้องสงสัย และไม่ต้องคิดไปว่าสิ่งนี้เกิดขึ้นกับคุณเพียงคนเดียว เพราะแท้จริงแล้ว บทสนทนากว่า 17% ล้วนเต็มไปด้วยความเคอะเขินเก้ๆ กังๆ บางที วิทยาศาสตร์อาจจะอธิบายเรื่องนี้ได้ในที่สุดก็เป็นได้ จำได้ไหมว่า ครั้งล่าสุดที่คุณต้องไปเที่ยวกับใครสักคนที่หยาบคายไร้มารยาทสุดๆ คือเมื่อไร เขาอาจเป็นญาติผู้ใหญ่ขี้โมโหที่ถ้าเลือกได้ คุณคงไม่ไปข้องแวะกับเขาเป็นแน่ เมื่อรู้อย่างนี้แล้ว จงอย่าทำตัวเป็นคุณปู่อารมณ์ร้าย อย่าลืมใช้คำว่า “ช่วย...” หรือ “ขอบคุณ” และเปิดประตูค้างไว้ให้คนที่เดินตามหลังมา มีเหตุผลอะไรที่เราจะทำสิ่งเหล่านี้ไม่ได้ล่ะจริงไหม การปฏิบัติกับผู้ที่อยู่ในตำแหน่งต่ำกว่าราวกับเขาต่ำกว่าไม่ใช่สิ่งที่น่าประทับใจ เพราะฉะนั้น อย่าลืมให้ทิปพนักงานเสิร์ฟ ถามไถ่ว่าวันนี้เป็นยังไงบ้าง อย่าทำหน้าบึ้งตึงใส่พนักงานร้านขายของเพียงเพราะทางเดินตรงช่อง 6 สกปรก พูดง่ายๆ ก็คือ ให้สุภาพกับทุกคนเข้าไว้ . เพราะคนที่ใจเย็น สบายๆ และเข้ากับคนง่ายคือคนที่เป็นที่รักได้ง่ายที่สุด ผู้คน (โดยเฉพาะคนที่ไม่รู้จักกัน) อาจจะส่ายหน้าหนีถ้าเห็นว่าคุณอยู่ในโหมดหงุดหงิด เข้าถึงยาก หรือขี้ระแวง เพราะฉะนั้น พยายามเก็บอารมณ์ อย่าโมโหหรือวีนแตกมากเกินไปเมื่อมีอะไรไม่ได้ดั่งใจ เพราะมันไม่ช่วยอะไร นอกจากจะทำให้คุณเครียดยิ่งกว่าเก่าและพาลทำให้คนรอบตัวที่ไม่รู้จักรู้สึกอึดอัดไปด้วย นี่ไม่ได้หมายความว่าคุณควรหลีกเลี่ยงการช่วยที่จะส่งผลกระทบต่ออารมณ์ของคุณหรอกนะ เพียงแต่ให้ช่วยด้วยวิธีการที่เหมาะสมและสะดวกใจกันทั้ง 2 ฝ่าย เพราะใครๆ ก็อยากอยู่กับคนที่อารมณ์มั่นคงและดูมีความสุขอยู่เสมอ เพราะฉะนั้น พยายามอย่าฟิวส์ขาดง่ายกับมุขตลกที่ไม่ได้ทำร้ายใคร และลองหามุมตลกๆ ในสิ่งธรรมดาทั่วไปดู แค่พาตัวเองเข้าไปก็ถือว่ามีชัยไปกว่าครึ่งแล้ว เช่น แค่ได้เป็นส่วนหนึ่งของทีมฟุตบอล คุณก็มีกระสุนไว้ยิงเปิดบทสนทนาแล้วจริงไหม นอกจากนี้ มันยังแสดงให้เห็นว่าคุณมีอะไรคล้ายกับพวกเขา และมนุษย์เราก็ชอบทำความรู้จักกับคนที่มีอะไรคล้ายๆ กันซะด้วย! เพราะฉะนั้น ไม่รอช้า มุ่งหน้าเข้าชมรมหรือกลุ่มต่างๆ และเอาตัวเข้าไปอยู่ท่ามกลางผู้คน เพราะคงไม่มีใครมาชื่นชอบคุณได้ ถ้าคุณเอาแต่หมกตัวอยู่ที่บ้านคนเดียว! นอกจากนี้ คุณยังได้ห้อมล้อมไปด้วยผู้คนที่น่าจะเข้ากับคุณได้ง่าย เพราะการตีสนิทกับคนที่ไม่รู้จักมักจีหรือไม่มีอะไรเหมือนกันสักอย่างอาจจะยากไปสักหน่อย ชมรมหรือกลุ่มต่างๆ จึงเป็นสนามประลองทดสอบท่ายูยิตสูใหม่ๆ ในการเข้าสังคมที่ได้ผลดีทีเดียว คุณอาจจะเล่าเรื่องราวที่ดีที่สุดและน่าสนใจที่สุดในโลกได้ แต่ถ้ายังเอาแต่ทำหน้านิ้วคิ้วผูกปมจ้องไปที่แก้วกาแฟ ยังไงก็คงไม่มีใครสนใจคุณจริงๆ และในไม่ช้า คุณก็จะกลายเป็นคนบ้าที่นั่งคุยกับแก้วกาแฟคนเดียวตรงมุมห้อง เพราะฉะนั้น เรามายิ้มกันดีกว่า! ให้ผู้คนรับรู้ว่าคุณเป็นมิตรและไม่ได้กำลังเหม่อลอยคิดถึงเรื่องอื่น และเมื่อไรที่พวกเขาพูดกับคุณ อย่าลืมสบตา! ไม่ยากเกินไปใช่ไหม เมื่อไรที่รู้สึกประหม่า เรามักเลือกที่จะหลบเลี่ยงสายตา ถ้านี่เป็นหนึ่งในปัญหาของคุณล่ะก็ พยายามหาโอกาสให้คนอื่นสบตาเพื่อให้ชินเข้าไว้ เพราะถ้าคุณไม่สบตาคนอื่นบ้าง มันอาจจะดูเป็นการหาเรื่องไปหน่อย โดยเฉพาะอย่างยิ่งถ้าอีกฝ่ายกำลังพูด! เพราะพวกเขาคงไม่มารับรู้ปัญหาของคุณ และคิดเองเออเองว่าคุณไม่สนใจสิ่งที่เขากำลังพูด กฎพื้นฐานที่ถือว่าใช้การได้ดีทีเดียวคือให้จำไว้ว่า ถ้าเขากำลังพูดเรื่องที่ดูน่าจะมีความสำคัญกับเขา เราต้องพยายามสบตาให้มากหน่อย แต่ถ้าเป็นแค่เรื่องทั่วๆ ไป ก็พอจะถูไถแก้ไขปัญหาเฉพาะหน้าด้วยการปล่อยให้สายตาร่อนเร่ไปเรื่อยๆ ได้ ถ้าอยากให้บทสนทนาของคุณดำเนินไปอย่างต่อเนื่อง สิ่งสำคัญคือคุณต้องใช้น้ำเสียงที่เหมาะสม ใช้ภาษาท่าทางที่ดูเป็นมิตร และปลดปล่อยออร่าของคนคิดบวก แต่ถ้าไม่มีอะไรจะพูดก็จบกัน เพราะมันจะทำให้คุณรู้สึกว่าตัวเองไร้ค่า เพราะฉะนั้น เรามาอ่านประเด็นฮิตเกาะติดกระแสกันหน่อยดีกว่า! ทำตัวสบายๆ นั่งดูทีวีหรืออ่านเรื่องราวบนอินเตอร์เน็ตเล่นไปเรื่อยๆ รับประกันว่าถ้ามีเรื่องราวน่าสนใจให้พูด คุณจะรู้สึกดีขึ้นอย่างแน่นอน  ไม่ใช่ทุกคนจะสนใจอะไรเหมือนๆ กัน ด้วยเหตุนี้ จะให้ทุกคนชอบคุณกันหมดก็คงจะเป็นไปไม่ได้ การอ่านข่าวการค้นพบล่าสุดของนาซ่าและได้ไปพิพิธภัณฑ์โคนันที่ญี่ปุ่นคงไม่ทำให้คุณได้เข้ากลุ่มที่นั่งดูทองเนื้อเก้าด้วยกันเมื่อคืน แต่ก็ไม่ต้องกังวลไป ขอแค่หมั่นเสพสื่อที่คุณสนใจ เท่านี้ก็เพียงพอแล้วล่ะ เราทุกคนน่าจะพอรู้จักคนที่ดีเกินไปจนพาลทำร้ายตัวเอง พวกเขาจะเอาแต่ชมคนโน่นคนนี้ไม่หยุดหย่อน ทำในสิ่งที่ไม่ใช่ตัวเองเพื่อให้คนอื่นมีความสุข และไม่ยอมตัดสินใจอะไรเพราะไม่อยากสร้างปัญหา จงอย่าทำตัวแบบนั้น คุณไม่จำเป็นต้องเป็นกระโถนรองรับทุกสิ่งเพื่อให้คนอื่นพอใจ! คนอื่นจะรักจะชอบคุณมากกว่าถ้าคุณ มี ความกล้าและมีจุดยืนเป็นของตัวเอง เพราะถ้าคนอื่นมองไม่เห็นความเป็นคุณ เขาก็คงไม่รู้จะชอบอะไรในตัวคุณจริงไหม มีเรื่องหนึ่งที่ควรค่าแก่การพูดย้ำอีกครั้ง นั่นคือ ไม่ว่าจะยังไง คุณก็ไม่สามารถทำให้ทุกคนพอใจได้ คุณอาจจะเข้ากับคนบางคนได้ และอาจเข้ากับคนบางคนไม่ได้เท่าไร โลกของเราก็เป็นอย่างนี้ล่ะ เพราะฉะนั้นก็ไม่ต้องเครียดไปถ้าคุณเข้ากับใครไม่ได้ ยังมีคนที่เข้ากับคุณได้รออยู่อย่างแน่นอน เอาจริงๆ นะ ถ้าคุณคิดว่าคนอื่นไม่ชอบคุณล่ะก็ ขอบอกไว้เลยว่า มีความเป็นไปได้สูงทีเดียวที่คุณจะคิดไปเอง คุณมีบุคลิกเฉพาะตัวที่ถือว่ามีค่าบนโลกใบนี้ จงโชว์ทักษะพิเศษของคุณให้ทั้งโลกรับรู้! ใส่เข้าไปให้เต็มที่! เพราะคุณไม่มีทางชนะถ้าไม่ลงสนาม อาจเคยมีคนสอนคุณมาแล้วนับล้านครั้งว่า ถ้าอยากให้คนอื่นชอบคุณ คุณจะต้องชอบตัวเองก่อน พูดง่ายแต่ทำยากใช่รึเปล่า แต่คุณก็รู้ว่ามันเป็นเรื่องจริงไม่อิงนิยาย ลองคิดถึงคนรู้จักที่ไม่ค่อยเห็นคุณค่าของตัวเองดูสิ พวกเขามักจะมองตัวเองในแง่ร้ายไปหน่อย อ่อนไหวต่อคำวิจารณ์ไปนิด และอยู่ด้วยแล้วไม่สนุกเท่าไร ถ้าเพียงแต่เขาลองปล่อยตัวตามสบาย ทั้งโลกก็พร้อมที่จะปฏิบัติกับพวกเขาต่างไปจากเดิม ลองเขียนข้อดีต่างๆ เกี่ยวกับตัวคุณ ทำสิ่งที่ทำให้คุณมีความสุขและมั่นอกมั่นใจ อย่ากลัวที่จะลองสิ่งใหม่และอะไรที่น่ากลัว และอย่าคิดแม้แต่จะข้ามขั้นตอนนี้ไปเชียว เพราะมันสำคัญมาก! คุณไม่จำเป็นต้องเข้าสังคมเก่งหรือเป็นคนตลกสุดขั้ว แค่รู้จักเคารพตัวเองในระดับที่พอเหมาะเท่านั้น เมื่อคุณเริ่มปล่อยตัวตามสบายได้แล้ว จงยึดมั่นในตัวตนอย่างที่คุณเป็นต่อไป การเสแสร้งแกล้งทำนำเสนอตัวเองแบบผิดๆ รวมถึงการพยายามรักษาภาพลักษณ์นั้น นอกจากจะทำให้คุณเหนื่อยเสียเองแล้ว ยังทำให้คุณเบี่ยงออกนอกเส้นทางที่ต้องการไปไกลโขทีเดียว เพราะตัวตนจริงๆ ของคุณนั่นล่ะดีอยู่แล้ว ไม่ว่าจะเป็นข้อบกพร่องและทุกสิ่งที่เป็นคุณ แทนที่จะพยายามเป็นที่สองของสิ่งอื่น เรามาเป็นที่หนึ่งในการเป็นตัวของเราเองไม่ดีกว่าหรือ ที่สำคัญคือ เราจะเป็นอย่างอื่นไปเพื่ออะไรกัน เชื่อหรือไม่ งานวิจัยชี้ให้เห็นแล้วว่าการทำให้ตัวเองอับอายต่อหน้าผู้อื่นสามารถทำให้พวกเขารักและเชื่อมั่นในตัวคุณได้! หลังจากลองคิดๆ ดูอีกที เรื่องนี้ก็มีเหตุผลอยู่เหมือนกัน เพราะมันเป็นการแสดงให้ทุกคนเห็นว่าเราเองก็เป็นคนธรรมดาคนหนึ่งเหมือนๆ กับพวกเขา โล่งอกเสียนี่กระไร! เราไม่จำเป็นต้องทำตัวให้สมบูรณ์แบบอีกต่อไป ดีจัง… แค่เป็นคนธรรมดาเหมือนๆ กับคนอื่นก็เพียงพอแล้วล่ะ ยิ่งเป็นตัวของตัวเองได้มากเท่าไรก็ยิ่งดี ตรงนี้เรามาพูดกันถึงเรื่องพื้นฐานของมนุษย์กันสักหน่อย ลองจินตนาการว่าคุณกำลังมีเพศสัมพันธ์กับใครสักคนบนเตียง และอีกฝ่ายกำลังเคลื่อนไหวร่างกายไปมา แต่คุณไม่อาจรู้ได้ว่าเขากำลังรู้สึกอย่างไร คุณจะรู้สึกกังวลเมื่อต้องกระโจนลงบนเตียงกับคนๆ นั้นอีกครั้งรึเปล่า? คงจะไม่ใช่ไหม ก็เหมือนชีวิตคนเรานั่นล่ะ! ทุกคนล้วนอยากอยู่ใกล้ๆ คนที่สามารถสร้างความตื่นเต้นให้ทั้งห้องสดใสขึ้นในพริบตา และไม่มีเหตุผลอะไรที่คนๆ นั้นจะเป็นคุณไปไม่ได้ เมื่อเริ่มเข้าใจแล้วว่า สิ่งเล็กๆ ในชีวิตก็สามารถสร้างความตื่นเต้นระทึกใจได้ และที่สำคัญ ชีวิตคนเรามันสั้น เพราะฉะนั้น กาแฟทุกแก้วไม่จำเป็นต้องเป็นแก้วที่ดีที่สุดที่คุณเคยลิ้มลองเสมอไป (ที่จริงมันอาจเป็นแก้วที่ห่วยที่สุดก็ได้) แต่คุณก็ยังตื่นเต้นกับมันได้มิใช่หรือ ยะฮู้! ได้กินกาแฟแล้ว! ในที่สุด! ยากระตุ้นยามเช้าของฉัน! รู้สึกดีอะไรอย่างนี้ ส่วนใหญ่ก็คงหนีไม่พ้นเรื่องของคนอื่นนั่นล่ะ แต่ก็อย่าลืมสงสัยเรื่องราวความเป็นไปของทั้งโลกด้วยนะ และเมื่อได้รับรู้สิ่งใดมา ลอง คิด เกี่ยวกับมันอย่างจริงๆ จังๆ อย่าเพียงแต่รับมันมาดื้อๆ ถ้ามีอะไรที่ไม่เข้าใจ จงค้นหาข้อมูลเพิ่มเติมเพื่อเรียนรู้เกี่ยวกับมัน โดยเฉพาะแนวคิดต่างๆ และยิ่งต้องคิดมากเป็นสองเท่าเมื่อได้ฟังเรื่องราวเกี่ยวกับคนอื่น เพราะฉะนั้น ในครั้งหน้า ถ้าคุณได้พบกับคนอายุ 24 ที่เล่าให้ฟังถึงเวลาที่เขาใช้ไปกับการทำอีเมลลูกโซ่หรือเป็นรองหัวหน้าแผนกครัวในร้านอาหารฝรั่งเศสที่คุณชื่นชอบ ลองอ้าปากค้างแสดงความเหลือเชื่อนิดๆ แล้วถามไถ่เรื่องราวเพิ่มเติม มาลองทำตัวอยากรู้อยากเห็นกันหน่อยดีกว่า ก็คุณสนใจนี่! เผื่อคุณจะอาศัยอยู่บนเกาะร้างห่างไกล เลยอยากบอกไว้ว่า สมัยนี้มนุษย์เขาชอบที่จะคบค้าสมาคมกับคนที่ไม่มีกลิ่นตัวแล้วนะจ๊ะ วิทยาศาสตร์เองก็มีงานวิจัยถึงสาเหตุออกมาแล้ว เพราะฉะนั้น จงหมั่นดูแลตัวเองด้วยการอาบน้ำ แปรงฟัน และอย่าลืมเปิดไฟตอนแต่งตัวด้วย ไม่อย่างนั้นคนอื่นอาจไม่เต็มใจสละเวลาให้คุณ แล้วจะหาว่าไม่เตือน อย่าลืมใส่ความพยายามลงไปสักนิด (ลองหาอ่านเรื่อง “มากกว่าแค่อาบน้ำ”) เพราะมนุษย์ส่วนใหญ่มักปล่อยปละละเลยเรื่องภาพลักษณ์มากกว่าที่ควรเป็น ถ้าคุณเคยอ่านหนังสือเรื่อง “Blink” ของมัลคอล์ม แกลดเวลล์ หรือที่นำมาแปลเป็นภาษาไทยในชื่อ "มหัศจรรย์ความคิดชั่วพริบตา"  คุณอาจจะคุ้นเคยกับปรากฏการณ์วูดโรว์ วิลสัน และเรื่องราวที่เขาได้รับเลือกตั้งเพราะภาพลักษณ์ที่ดูดีน่าเชื่อถือและจังหวะเวลาที่เหมาะสม (การรายงานข่าวด้วยภาพถ่ายนับเป็นสิ่งใหม่และได้รับความนิยมมากในยุคนั้น) แต่ถึงแม้จะไม่เคยได้ยินเรื่องนี้มาก่อน คุณก็น่าจะทราบเรื่องราวของจอห์น เอฟ. เคนเนดี้มาพอสมควร และสามารถมองเห็นความเชื่อมโยงได้ พูดง่ายๆ ก็คือ ไม่ว่าเราจะชอบหรือไม่ก็ตาม คนสวย/หล่อก็มักมีข้อได้เปรียบอย่างไม่ต้องสงสัย การมีปฏิสัมพันธ์ของมนุษย์มีด้วยกัน 3 ระดับด้วยกัน คือ วัจนภาษา อวัจนภาษา และกึ่งวัจนภาษา คุณคงพอเข้าใจภาษาใน 2 ระดับแรกดีอยู่แล้ว แต่กึ่งอวัจนภาษาคืออะไร สิ่งที่เรียกว่ากึ่งอวัจภาษาคือ “วิธีการ” ที่คุณพูดคำต่างๆ ออกมานั่นเอง พอจะนึกกันออกใช่ไหม ไม่ว่าจะเป็นเรื่องของโทน ระดับเสียงสูงต่ำ และจังหวะการพูด สิ่งต่างๆ เหล่านี้ก็มีความสำคัญไม่แพ้กัน เริ่มต้นด้วยการสังเกตคนที่เป็นที่ชื่นชอบเพราะมีทักษะทั้ง 3 ระดับนี้ พวกเขายืนอย่างไรเมื่ออยู่ท่ามกลางผู้คน และเมื่ออยู่คนเดียว พวกเขาดูเข้าถึงง่ายรึเปล่า ขั้นต่อไปก็สังเกตวิธีการที่พวกเขาพูด พวกเขาพูดอะไรและอย่างไร เมื่อเริ่มสังเกตเห็นรูปแบบที่เหมือนกันแล้ว ทีนี้ก็ลองสังเกตตัวคุณเอง ว่ามีรูปแบบอะไรที่คุณสามารถเอามาเป็นแบบอย่างได้บ้าง เรื่องนี้เกิดขึ้นได้จริงในทุกสภาพแวดล้อม โดยเฉพาะอย่างยิ่งในที่ทำงาน ชายใดที่มีความแน่วแน่จนอาจถึงขั้นโกรธเกรี้ยวในบางครา คนทั่วไปมักจะมองว่าเขามีความมุ่งมั่นสูง แต่ถ้าหญิงใดเกิดแสดงอารมณ์ในลักษณะเดียวกัน เธอกลับถูกมองว่าควบคุมอารมณ์ตัวเองไม่ได้ ดังนั้น คุณจึงควรไตร่ตรองก่อนที่จะรับคำแนะนำใดๆ มา และจะเป็นการดีที่สุดถ้าจะพิจารณาเรื่องเพศร่วมด้วย ไม่ว่าคุณจะสังเกตสิ่งใดอยู่ก็ตาม แม้เรื่องนี้จะไม่ได้เกิดขึ้นกับทุกคน แต่ผู้หญิงก็ มัก เป็นที่รักมากกว่าถ้าทำตัวอ่อนลงสักหน่อย เรื่องนี้อธิบายง่ายๆ ได้ด้วยคำแค่ 2 คำ “ฮิลลารี คลินตัน” ผู้หญิงที่ถูกนำมาล้อเลียนมากกว่าใคร ทำไมน่ะหรือ? เพราะเธอไม่ใช่ผู้ชาย แต่ทำตัวเหมือนผู้ชายในโลกของผู้ชาย อย่างไรก็ตาม เธอก็ยังถือเป็นผู้หญิงที่สุดยอด แถมยังเป็นแบบอย่างที่ดี เพราะฉะนั้น ถ้าคุณเป็นผู้หญิงล่ะก็ อาจจะลองตั้งเป้าไว้ที่บุคลิกกลางๆ ระหว่าง ฮิลลารี คลินตันกับจูน คลีฟเวอร์
ชอบคนอื่นด้วยใจจริง. จริงใจ. ชวนคุย. ใช้มุขล้อเลียนตัวเอง. จีบแซว ทำให้พวกเขารู้สึกเป็นคนพิเศษ. อย่าสนใจแต่เรื่องราวของตัวเอง. มองโลกในแง่ดี รู้ว่าเมื่อไรควรหยุดบทสนทนา. ทำตัวดีมีมารยาท. ควบคุมอารมณ์ตัวเอง เข้าร่วมกิจกรรมต่างๆ. ส่งยิ้มพิมพ์ใจพร้อมสบสายตา. อ่านเรื่องราวนานา. พยายามมากเกินไปก็ไม่ดี. จงมั่นใจในตัวเอง เพราะคุณเจ๋งไง. ปล่อยตัวตามสบาย. เป็นตัวของตัวเอง. กระตือรือร้นเข้าไว้. ทำตัวขี้สงสัย. ดูแลสุขอนามัย. เรียนรู้วิธีการและสาเหตุที่จะทำให้คุณประสบความสำเร็จ. ทำความเข้าใจว่าวิธีการสำหรับหญิงชายนั้นต่างกัน.
https://www.wikihow.com/Be-Liked https://www.wikihow.com/Be-Liked https://www.wikihow.com/Be-Liked
Being a Conversational Ninja Mastering the Skills Getting in the Zone